**TABLICA KOMENTARA I PRIMJEDBI ZAPRIMLJENIH PUTEM POŠTE NA**

**NACRT PRAVILNIKA O IZMJENAMA I DOPUNAMA PRAVILNIKA O MINIMALNIM UVJETIMA U POGLEDU PROSTORA, RADNIKA I MEDICINSKO-TEHNIČKE OPREME ZA OBAVLJANJE ZDARVSTVENE DJELATNOSTI**

|  |  |  |
| --- | --- | --- |
| **Naziv tijela/osobe koja je dostavilo primjedbu/ prijedlog** | **Primjedba/ prijedlog** | **Obrazloženje primjedbi/ prijedloga koji nisu prihvaćeni** |
| **HRVATSKI STRUKOVNI SINDIKAT MEDICINSKIH SESTARA – MEDICINSKIH TEHNIČARA** | Sukladno Zakonu o pravu na pristup informacijama, javno savjetovanje u pravilu traje 30 dana, ali u ovom konkretnom slučaju taj rok je skraćen. Mišljenja smo da je potrebno više vremena za savjetovanje kada su u pitanju izmjene i dopune predmetnog Pravilnika, ujedno uvažavajući i odredbe Zakona o procjeni učinaka propisa te Uredbe o provedbi postupka procjene učinaka propisa. Vjerujemo da javno savjetovanje u koje traje 30 dana doprinosi što boljem i kvalitetnijem radu odnosno davanju komentara, očitovanja, prijedloga, a sve u svrhu doprinosa da izmjene i dopune propisa pa i zakona budu svrhovite i na korist svih onih na koje se iste primjenjuju. Uz članak 1.:Komentar: da li stručno društvo, Hrvatski liječnički zbor ima ovlasti izdavanja dokumenta o završenoj edukaciji za doktore medicine? Upitan je pravni osnov za navedeni dokaz, jer statutarno (Statut Hrvatskog liječničkog zbora) navedeno stručno društvo nema te ovlasti. Uz članak 2.:Komentar. navodi se ovlašteni servis, ali je potrebno uvrstit i specijaliziranost u dentalnu djelatnost. Uz članak 3.:Komentar: upitno je izdavanje dokumenta odnosno dokaza o završenoj edukaciji doktora medicine od strane Hrvatskog liječničkog zbora? Statut-povreda?Uz članak 5.:Komentar: što znači „na raspolaganju“. Zašto je samo za medicinske sestre uz broj izvršitelja navedeno „za 8 sati radnog vremena“?Uz članak 6. - 35.b:Komentar: mišljenja smo da prostorija u kojoj se primaju ispitanici i ujedno obavljaju administrativni poslovi treba imati više od 9m2, odnosno najmanje 12m2.Komentar: što znači „na raspolaganju“. Zašto je samo za medicinske sestre uz broj izvršitelja navedeno „za 8 sati radnog vremena“?Uz članak 6. - 35.c:Komentar: što znači „na raspolaganju“. Zašto je samo za medicinske sestre uz broj izvršitelja navedeno „za 8 sati radnog vremena“?Uz članak 8.:Komentar: niti jedan izvršitelj osim medicinskih sestara nema navedeno „za 8 sati radnog vremena“ pa se postavlja pitanje diskriminatornog pristupa. Uz članak 9.:Komentar. koji su to stručni zahtjevi odnosno o kojoj se dodatnoj opremi radi?Uz članak 12.:Komentar: s obzirom da se radi o propisu mišljenja smo da je primjeren rok za usklađivanje 6 mjeseci od dana stupanja na snagu ovoga Pravilnika.  | **Ne prihvaća se**Predloženim izmjenama i dopunama predmetni propis mijenja se i dopunjuje u manjem opsegu slijedom čega smatramo da je savjetovanje bilo primjerenog trajanja. **Ne prihvaća se**U Statutu HLZ definiraju se uloge HLZ vezano uz edukaciju:Članak 5. Statuta HLZ koji navodi da se djelatnost HLZ-a obavlja u podružnicama, stručnim društvima, sekcijama, ograncima i klubovima.Članak 9. Statuta HLZ koji navodi da djelatnost HLZ-a obuhvaća stručno usavršavanje. Članak 38. Statuta HLZ koji navodi da stručna društva organiziraju stručnu edukaciju svojih članova.Članak 45. koji navodi da osim stručnog društva Hrvatski liječnički zbor kao udruga može osnivati sekcije koje se bave užom problematikom iz određene specijalnosti.**NE PRIHVAĆA SE**Članak 15. Pravilnika, u kojem se navodi ovlašteni servis, odnosi se na ordinaciju dentalne medicine slijedom čega je jasno o kakvom se servisu radi.**Ne prihvaća se**U Statutu HLZ definiraju se uloge HLZ vezano uz edukaciju:Članak 5. Statuta HLZ koji navodi da se djelatnost HLZ-a obavlja u podružnicama, stručnim društvima, sekcijama, ograncima i klubovima.Članak 9. Statuta HLZ koji navodi da djelatnost HLZ-a obuhvaća stručno usavršavanje. Članak 38. Statuta HLZ koji navodi da stručna društva organiziraju stručnu edukaciju svojih članova.**Ne prihvaća se**Na raspolaganju znači da se u stacionaru doma zdravlja mora osigurati dostupnost zdravstvenog radnika po pozivu u svim slučajevima kada je pružanje zdravstvene usluge od strane zdravstvenog radnika određene struke pacijentu potrebno.Za medicinske sestre je navedeno „za 8 sati radnog vremena“ jer je u djelatnosti palijativne skrbi u stacionaru doma zdravlja, zbog prirode zdravstvenog stanja pacijenata, neophodno osigurati stalnu skrb medicinske sestre.**Primljeno na znanje****Primljeno na znanje**Pravilnikom se propisuju minimalni uvjeti u pogledu kadrova. **Primljeno na znanje**Pravilnikom se propisuju minimalni uvjeti u pogledu kadrova. **Primljeno na znanje**Pravilnikom se propisuju minimalni uvjeti u pogledu kadrova. **PRIMLJENO NA ZNANJE**Nema prijedloga za izmjene u tekstu Nacrta Pravilnika.**Ne prihvaća se**Predmetni propis regulira pitanje udovoljavanja složenim uvjetima koji obuhvaćaju prostor, opremu i kadrove te se rok od godinu dana za usklađivanje ocjenjuje primjerenim.  |
| **HRVATSKA KOMORA DENTALNE MEDICINE** | Komora dostavlja svoje mišljenje i prijedloge kako slijedi:1/U članku 2.a Pravilnika, predlažemo dodavanje novog stavka 2. koji bi glasio:„Trgovačko društvo za obavljanje zdravstvene djelatnosti obvezno je imenovati odgovornu osobu – zdravstvenog radnika, koja posjeduje odgovarajuće odobrenje za samostalan rad (licencu) nadležne strukovne komore.“2/U članku 2.b Pravilnika, predlažemo uvrštavanje novog stavka 3. koji bi glasio:„Za obavljanje zdravstvenih usluga u turizmu dozvoljen je boravak pacijenata i duže od 22 sata u trgovačkom društvu ili zdravstvenoj ustanovi, a radi provođenja dijagnostičkih postupaka potrebnih za pružanje cjelokupne zdravstvene usluge.“ | **NE PRIHVAĆA SE**Predložena dopuna je neprihvatljiva jer je odgovornost svakog doktora dentalne medicine utvrđena i u članku 12. stavku 2.  Zakona o  stomatološkoj djelatnosti („NN“ 121/03, 117/08, 120/09) koja propisuje da doktor dentalne medicine nositelj je stručne, pravne i organizacijske odgovornosti u dentalnoj medicini. Po predloženoj formulaciji odgovornosti u trgovačkom društvu za obavljanje zdravstvene djelatnosti proizlazi da bi jedan doktor dentalne medicine odgovarao za pojedinu zdravstvenu djelatnost neovisno o činjenici da više doktora dentalne medicine istog profila može biti zaposleno za određenu zdravstvenu djelatnost.**NE PRIHVAĆA SE**Obzirom na definiciju i namjenu dnevne bolnice kao oblika organizacije i načina pružanja dijagnostičko terapeutskih postupaka zdravstvene zaštite izvanbolničkim pacijentima  uz boravak do 22 sata te sa iznimkom da pacijent može boraviti i preko noći radi provođenja dijagnostičkih postupaka koji se isključivo provode tijekom noći, dopuniti odredbu na način da pacijent za potrebe medicinsko / dentalnog turizma može boravi u dnevnoj bolnici 24 sata a radi potrebe medicinsko / dentalnog turizma tijekom vremena potrebnog za pružanje cjelovite zdravstvene usluge, izgubio bi se smisao dnevne bolnice i ona bi se mogla pretvoriti u smještaj za turiste.  |